હાઈ-વે પરના ડિવાઇડર પર મૂકવામાં આવેલા માઇલસ્ટોન પર પણ માત્ર રંગરોગાન જ કરાયું છે, તેમાં પણ હજુ સુધી કંઈ લખાયું નથી. અજાણ્યા મુસાફરોને ખાસ તકલીફ પડે છે. હાઈ-વેના નિર્માણમાં ઘણી જગ્યાએ ફલાયઓવર બનાવી દેવાયા હોવાથી ૨-૩ વર્ષ પછી આ હાઈ-વે પર મુસાફરી કરનારાને પણ બધું અજાણ્યું જ લાગે છે. પરિણામે રસ્તા પર વાહન રોકીને રસ્તો પૂછવો પડે છે અથવા તો જે-તે ગામ ગયા પછી ખબર પડે છે કે, ત્યાં જવા બ્રિજ નીચેના રસ્તે જવાનું હતું. ખાસ કરીને ખેડા બાયપાસ પર કોઈ સાઇન-બોર્ડ મૂકાયા નથી.